open-index/open-wikipedia-markdown huggingface dataset:
Regulering

Ordet **regulering** kan ha flere betydninger:

## Politikk, økonomi og samfunn
* Regulering innen arealplanlegging, se reguleringsplan og byplanlegging
* Forordning (EU), EU-lovgivning som blir gjeldende i medlemsstatene uten at de trenger å innføre dem gjennom egen lovgivning
* Forskrift, sekundær eller delegert lovgivning, av den utøvende makt i henhold til rammer gitt fra den lovgivende makt
* Konkurranseregulering eller markedsregulering
* Regulering innen fiske, se Fiskeri#Regulering av fiskeriene

## Vitenskap og teknologi
* Vassdragsregulering, se Vannkraft#Metoder for vassdragsregulering for kraftproduksjon
* Regulering av genuttrykk, den biologiske prosessen hvor gener blir selektivt uttrykt
* Reguleringsteknikk, prosessen med å regulere og stabilisere et dynamisk system
* Regulering av elektriske delsystemer:
** Spenningsregulering, i hvilken grad en enhets utgangsspenning forblir nominell
** Kategorier av spenningsregulering:
*** Linjeregulering, kompensasjon for variasjoner i tilført spenning
*** Lastregulering, kompensasjon for variasjoner i etterspørsel
* Tannregulering

## Se også
* Controller
* Kontroller
* Ledelse og administrasjon
* Overvåkning
* Regulator
* Styring
Kjæselva

**Kjæselva** (nordsamisk: *Muotkejohka* eller *Keaisajohka*) er ei elv i Porsanger kommune i Finnmark. Den har utspring på Gottarfjell og munner ut ved bygda Kjæs på østsida av Porsangerfjorden. Elva er 13,7 kilometer lang.

## Referanser
Charles Brown

**Charles Brown** kan sikte til: 
* Charles Brown (musiker), egentlig *Tony Russel* Brown, 1922-1999), amerikansk musiker
* Charles Brown (roque) (1867-1937), amerikansk roquespiller
* Charles Arthur Brown (1919-1997), amerikansk katolsk biskop i Bolivia  
* Charles Brockden Brown (1771-1810), amerikansk forfatter
* Charles-Édouard Brown-Séquard (1814-1894) fransk medisiner og forsker
* Charles Erwin Brown (1947- ), amerikansk ishockeyspiller
* Charles John Brown (1959- ), amerikansk katolsk erkebiskop, pavelig diplomat 
* Charles Q. Brown jr. (1962- ), amerikansk offiser, USAs forsvarssjef fra 2023
Anton Franz Wedel

**Anton Franz von Wedel** (1707–1788) var en prøyssisk kammerherre og arving til Evenburg, Nesse og Gödens. 

Foreldrene var den dansk-norske offiseren Erhard Frederik Wedel-Jarlsberg og hans hustru riksfriherrinne Maria von Ehrentreiter. Han var bror til generalløytnant Erhard Wedel-Friis. 

Wedel gikk i dansk-norsk tjeneste hvor han ble major. Senere ble han utnevnt til prøyssisk kammerherre og geheimekrigsråd.  

I 1746 arvet han Herrlichkeit Gödens i Ostfriesland av onkelen Burchhard Philipp von Freitag (1685–1746). I 1776 løftet kong Friedrich II ham opp i grevestanden. 

Han døde 21. mai 1788 i Aurich og ble bisatt i Gödens. 

## Ekteskap
Wedel var gift to ganger: 
# Elisabeth von Pollmann-Gruys (1714–1749)
# Charlotte Marie Juliane Sophie baronesse Wedel-Jarlsberg (1731–1796), datter av Anton Franz' bror baron Gustav Philipp til Philippsburg, Evenburg og Nesse (1706-1738) og Magdalene Elisabet friherrinne von Closter

## Referanser
Gottarfjell

**Gottarfjell** (nordsamisk: *Guhttorvárri*, historisk også kalt *Gutturvarri*) er et fjell i Porsanger kommune i Finnmark. Det ligger på østsida av Porsangerfjorden, rundt 4 kilometer nord for bygda Kjæs. Fjellet har en høyde på 436 meter over havet.

## Referanser
Tinkas juleeventyr

***Tinkas juleeventyr*** er en dansk adventskalenderserie.

Serien ble produsert av Cosmo Film A/S og ble først sendt på dansk TV 2 fra den 1. desember til 24. desember 2017. Produksjonen av serien begynte 13. mars 2017. Oppfølgeren, *[[Tinka og Kongespillet]]*, ble utgitt i 2019.

## Handling
Tinkas juleeventyr handler om en alvejente ved navn Tinka, som oppdager ut at hun er annerledes enn alle de andre nissene. Tinkas amulett forandrer aldri farge fra grønn til rød, slik alle hennes jevnaldrende gjør. Tinka oppdager at ut at hun faktisk er halvt nisse og halvt menneske. Nisse-moren hennes, Nille, var egentlig adoptiv-moren hennes, som fikk datteren sin fra Santa Bjerki. Tinkas virkelige mor var menneskelig, men har dessverre dødd.

Faren hennes var Kronprins Storm, som har forsvunnet inn i menneske-verdenen. Alvene trodde lenge at mennesker hadde stjålet julestjernen fra dem. Men i virkeligheten hadde julestjernen fløyet ut av hendene på en tidligere alvekonge. Tinka får i oppdrag å skaffe denne julestjernen tilbake til alvene, før selve julaften.

## Skuespillere
* Josephine Højbjerg som Tinka. Datter av kronprins Storm, barnebarn av kong Gobbe.
* Albert Rosin Harson som Lasse- Tinkas beste venn.
* Ellen Hillingsø som Ingi.
* Troels Lyby som Storm. Tinkas far.
* Birthe Neumann som Maja.
* Anette Støvelbæk som Tuva.
* Neel Rønholt som Nille. Adoptiv-moren til Tinka.
* Mia Lyhne som Iben
* Martin Bo Lindsten som Mikkel - Lasse og Astrids far.
* Lars Knutzon som Kong Gobbe. Far til prinsene Storm og Fileas, og farfar til Tinka.
* Paw Henriksen som Bjergi - Storms beste venn
* Rosita Nellie Holse Gjurup som Astrid (Lasses lillesøster)
* Christian Tafdrup som prins Fileas. (Storms lillebror og Tinkas onkel)
* Hadi Ka-Koush som Skir.

## Priser
*Tinkas juleeventyr* vant Robertprisen for årets korte TV-serie i 2018.

## Referanser



## Eksterne lenker
*
Munningsarm

En **munningsarm** er en elv som fører en del av en større elv i et delta til havet eller en innsjø.

## Kjente munningsarmer
*Donau
**Kiliaarmen
**Sulinaarmen
**Sankt Georgarmen
*Rhinen
**Lek
**Waal
*Wisła
**Nogat
*Oder
**Peenestrom
**Świna
**Dziwna
*Nilen
**Rosettaarmen
**Damiettaarmen
*Ganges
**Hugli
**Padma

## Se også
*Bifurkasjon
*Delta
*Elveos
*Estuar

## Eksterne lenker
*
Adelaide Antoinette Elisabeth Wedel

**Adelaide Antoinette Elisabeth Wedel-Jarlsberg** (1741-1790) var prøyssisk komtesse og dansk-norsk friherrinne av Wedel-Jarlsberg. 

Hun ble født på Evenburg som datter av kammerherre Anton Franz Wedel og hustru Elisabeth von Pollmann-Gruys (1714–1749). I 1769 var hun hoffdame hos dronning Caroline Mathilde og senere også hos dronning Juliane Marie. Den 29. februar 1776 ble hun naturalisert som dansk adel. Hennes våpenskjold er ikke omtalt.

1773 var hun innskrevet på Vallø, hvor hun døde som hoffstiftsdame den 29. januar 1790. Hun ble bisatt i Valløby kirke.

## Referanser
Kunståret 2022

## Hendelser
* Kaunas og Esch-sur-Alzette er europeiske kulturhovedsteder.
* Bursa er kulturhovedstad i den tyrkiske verden.
* Karakol er kulturhovedstad i Samveldet av uavhengige stater.
* Norge: Det nye Nasjonalmuseet for kunst, arkitektur og design åpner i Vika i Oslo

## Verk

## Utstillinger

## Priser

## Dødsfall

## Referanser


## Eksterne lenker
*
Adam Christopher Løvenskiold

**Adam Christopher Løvenskiold til Næss** (1804–1886) var en norsk-svensk gesandt og øverste kammerjunker. 

Han var sønn av senere statsminister og stattholder Severin Løvenskiold og Sophie Hedevig komtesse Knuth. Han utdannet seg til kavallerioffiser, og trådte senere inn i diplomatiet med tjeneste i Berlin, Paris, Haag, København og Wien. I 1845 gikk han til topps som ministerresident i Washington; han var den første av fellesdiplomatiets nordmenn som nådde så langt. I 1860 ble han utnevnt til øverste kammerjunker.

Den 18. september 1837 giftet han seg med Catharina Kirsten baronesse Wedel-Jarlsberg (1815–1894). De fikk seks barn. 

## Referanser
Şahin Şenoduncu

**Şahin Şenoduncu** (født 24. april 1994) er en tyrkisk friidrettsutøver som konkurrerer i kappgang.

I 2021 deltok for Tyrkia i 20 km kappgang under Sommer-OL 2020 i Tokyo og kom på 34. plass med tiden 1.27,39.

## Referanser


## Eksterne lenker
*
Juan Luis Arsuaga

**Juan Luis Arsuaga Ferreras** (født 1954 i Madrid) er en spansk paleoantropolog og forfatter, som er kjent for sine arbeider om det arkeologiske funnstedet Atapuerca.

Han mottok en mastergrad og en doktorgrad i biologi ved Universidad Complutense de Madrid, hvor han er professor i paleontologidepartementet i fakultetet for geologiske vitenskaper.

## Referanser


## Eksterne lenker
*
Linda Gröning

**Anna Linda Gröning** (født 1975) er en svensk jurist. Hun er professor ved Det juridiske fakultet ved Universitetet i Bergen og har en deltidsstilling som seniorforsker ved Kompetansesenter for sikkerhets-, retts- og fengselspsykiatri ved Haukeland universitetssykehus. Hun er leder for Straffelovrådet, det permanente sakkyndige rådet for strafferettslige spørsmål i Norge.

Gröning fullførte doktoravhandlingen sin ved Lunds universitet i 2008, og ble rekruttert til Bergen som postdoktor i 2009. Hun leder et prosjekt om strafferettslig utilregnelighet og psykisk sykdom, finansiert av Norges forskningsråd.

Som den første rettsforskeren ved et norsk universitet fikk hun i 2024 Det europeiske forskningsrådets «Consolidator Grant». Stipendet ble gitt til et prosjekt som hadde til hensikt å forstå lovens komplekse sammenheng mellom kriminell sinnssykdom og psykiske lidelser.

I 2026 mottok hun Meltzerprisen for fremragende forskning, begrunnelsen var at hun «har en original tilnærming til juridiske problemstillinger og samarbeider med andre disipliner som medisin, psykologi, filosofi, samfunnsvitenskap og historie i sin forskning».

## Referanser


## Eksterne lenker
*
Anders Chydenius

**Anders Chydenius** (1729–1803) var en finlandssvensk prest, riksdagsmann og skribent i opplysningstiden. Han var menighetsprest i Karleby i Österbotten, som den gangen var en del av det svenske riket. Med sine små, men klare avhandlinger om politikk og økonomi ble han en viktig tenker innen liberalismen i Norden.

## Oppvekst og utdannelse
Anders Chydenius var sønn av kapellanen i Sotkamo, den senere sognepresten i Karleby Jakob Chydenius og hans hustru Hedvig Hornæus. Broren Samuel (1727–1757) ble en kjent naturforsker og oppfinner.

Slektsnavnet Chydenius ble tatt i bruk av Anders Chydenius’ farfar med samme navn da denne begynte på akademiet i Åbo for å bli prest. Navnet er avledet av hans hjemsted Kytyniemi i Nykyrko.

Han studerte naturvitenskap og teologi ved akademiet i Åbo, forløperen til Helsingfors universitet, og deretter ved Uppsala universitet. Han ble magister i 1753.

## Prest
Chydenius ble ordinert til prest i den lutherske statskirken i 1753 og fikk et prestekall i Nedervetil. I 1770 overtok han sin fars sognekall i Karleby, som omfattet både byen og omlandet. Der var han sogneprest (kyrkoherde) frem til sin død.

Som prest fortsatte han å vise interesse for naturvitenskapen. På prestegården innredet han et laboratorium for å lage legemidler, skrev resepter, gjennomførte operasjoner, fremst på øyesyke, og oppfant et øyevann, og var en ivrig venn av koppympningen. Han var også en samvittighetsfull sjelesørger og en flink jordbruker.

## Politisk tenker
På Chydenius’ tid ble Österbottens utvikling holdt tilbake av den svenske kronens merkantilistiske handelspolitikk. Han ble en skarp kritiker av den, og mente at markedsøkonomien ville utvikle samfunnet og individene. Han fikk gjennomslag for å oppheve noen av handelsprivilegiene. Han argumenterte også i sine skrifter for å frigjøre de fattige fra deres tjenestetvang.

Chydenius tok også lange steg mot ytringsfrihet og trosfrihet. Han bidrog sterkt til at den svenske standsriksdagen i 1766 vedtok verdens første trykkefrihetsordning. Den blir gjerne sett på som forutsetningen for offentlighetsprinsippet i svensk og finsk forvaltning. Chydenius medvirket også til at kongen avskaffet bruk av tortur under avhør, begrenset bruken av dødsstraff, og tillot katolikker og jøder å bosette seg i det svenske riket.

Anders Chydenius sees ofte som en forløper til 1800-tallets liberalisme. Skriftet *[[Den nationnale winsten]]* (1765) inneholder mange av de samme prinsippene som Adam Smith formulerte elleve år senere i *[[Nasjonenes velstand]]*.

## Referanser


## Litteratur
**Anders Chydenius samlade skrifter*, 5 bind (2012–2016). Utgitt av Svenska litteratursällskapet i Finland.

## Eksterne lenker
*
Severin Henrik Ernst Løvenskiold

**Severin Henrik Ernst Løvenskiold** (1803–1867) var overhoffmarskalk hos Oscar I og øverste kammerherre. 

Han var sønn av stattholder Severin Løvenskiold og Sophie Hedevig komtesse Knuth. Etter at han og broren Adam var uteeksamimert fra krigsskolen, tok faren dem sommeren 1825 med på en reise til England. Turen gikk til London og Oxford, hvor faren etterlot dem i september da han reiste hjem til Norge. 

Senere gjorde brødrene  en reise til kontinentet. I München lot Severin Henrik Ernst seg forlove med Francisca Veronika Johanne Josephine friherreinne von Seckendorf-Aberdar, datter av en bayersk friherre og statsråd.  Paret giftet seg i 1827, og slo seg ned på Fossum ved Skien. Severin Henrik Ernst drev verket og eiendommene i farens fravær, og her mottok ekeparet og stattholderen kong Oscar og Josephine som gjester.

De inntok begge høye stillinger ved det norsk-svenske hoffet; Løvenskiold ble i 1829 kammerherre, og i 1857 hoffsjef. Hustruen ble overhoffmesterinne hos dronning Josefine. 

De fikk fire barn sammen. 

## Referanser
CC Hamar

**CC Hamar**, tidligere CC Stadion fram til 2016, er et kjøpesenter i Hamar som ble etablert i 2014. Senteret har hatt fire etasjer. Bygningen inneholder et kjøpesenter på 33.000 kvm, med uteområder og offentlig park på taket på seks mål. Her finner du lekeplasser, petanque baner, frukttrær og benker. 

Senteret består av 84 butikker, herav 8 serveringssteder, i tillegg til treningssenter, tannleger, helseklinkikk og bank. Samt 38 leiligheter, 15 rekkehus og 21 studioleiligheter. 


File:Bylandskap ved CC Hamar.JPG|Foto: Øyvind Holmstad, 2015
File:CC Hamar 1.JPG|Foto: Øyvind Holmstad, 2015
File:CC Stadion (2020).jpg|Foto: Premeditated, 2020
File:Grøntområde ved CC Hamar.JPG|Foto: Øyvind Holmstad, 2015
File:Lekeplassen ved CC Hamar.JPG|Foto: Øyvind Holmstad, 2015
File:Leiligheter CC Hamar 2.JPG|Foto: Øyvind Holmstad, 2015
File:Leiligheter CC Hamar.JPG|Foto: Øyvind Holmstad, 2015
File:Ved CC Hamar.JPG|Foto: Øyvind Holmstad, 2015

## Eksterne lenker
* Hjemmeside
Thon Senter Elverum

**Thon Senter Elverum**, tidligere **Mart'n Senteret** og **AMFI Elverum,** er et norsk kjøpesenter ved Elverum Torg. Senteret eies av Thon Eiendom.

Kjøpesenteret byttet navn fra AMFI Elverum til Thon Senter Elverum i mars 2026.

## Domus og ''Arkaden''
Nåværende Thon Senter Elverum ligger på to eiendommer beståen av Arkaden og den gamle Olrudgåren til det som i begynnelsen var pølsemaker og slakteri. Etter hvert ble det omgjort til varemagasinet Domus som en etablert på 1960-tallet påbygd i 1978, senere flyttet Samvirkelaget inn i lokalene. 

### Arkaden
Varemagasinet **Arkaden** som lå i den nordre byggingen ble etablerert som kjøpemannvarehus i 1978 og åpnet oktober 1979, som hadde den gangen fire etasjer og to etasjer med forretningslokaler. Arkaden hadde i begynnelsen helsetorg, Narvesen, Manstyle, Rimi, Ringo leker  og bank (Fokus Bank senere Sparebanken Hedmark).  Arkaden var nabo til en rutebilstasjon og bensinstasjon (BP, senere Norol) som lå på torget.

### Mart'n Senteret
20. oktober 1994 ble det kjent at Arkaden og Domus Elverum skulle slå sammen til Mart'n Senteret. Den 7. september 1995 åpnet Mart'n Senteret med 11.000 kvadratmeter. Historiske fotografier fra torgområdet som prydet fasaden mot Torget ble fjernet i 2012.

### Amfi Elverum
I 2012 kjøpte Amfi Eiendom opp Mart'n Senteret og i 2013 gjennomgikk senteret utbygging. Høsten 2021 påbegynne renovere og ut bygging av Amfi Elverum i november. Utover 2023 åpnet det opp tre nye butikker.

## Galleri

File:Amfi Elverum Torget.jpg|Framsiden av Elverum Torg.
File:Amfi Elverum 2022.jpg|Inngang nord/øst fra Strandbyggvegen.
File:Amfi Elverum front.jpg| Nybygg fra 2013 med Coop Obs og Helsetorget legesenter til høyre.


## Referanser




## Eksterne lenker
* Hjemmeside
Maxi Hamar Storsenter

**Maxi Hamar Storsenter** er et kjøpesenter i Hamar som ble etablert i 1986. Senteret har hatt tre større utbygginger, i 1992, 1999 og 2008.

I 2022 ble forvaltningen av kjøpesenteret overtatt av Alti Forvaltning AS.

## Referanser


## Eksterne lenker
* 
*
Torghjørnet kjøpesenter

**Torghjørnet kjøpesenter** er et mindre kjøpesenter som ligger på Stortorget i Hamar sentrum og har adresse Torggata 83, 2318 Hamar.

Torghjørnet ble åpnet 15. mai 1997 med 25 butikker. Økt konkurranse fra blant annet CC Hamar har ført til at senteret for en del står tomt.  

## Referanser


## Eksterne lenker
* Hjemmeside
Fatemeh Khalili

**Fatemeh Khalili Behfar** (født 30. juni 1996) er en iransk håndballspiller som representerer det iranske klubblaget Foolad Sepahan Isfahan. Khalili deltok under Håndball-VM 2021 for kvinner for Iran. 

Khalili ble kåret til banens beste spiller under kampen mot Norge i Håndball-VM i 2021. 

## Referanser


## Eksterne lenker
*
Abdülselam İmük

**Abdülselam İmük** (født 10. oktober 1999) er en tyrkisk friidrettsutøver som konkurrerer i kappgang.

I 2021 deltok for Tyrkia i 20 km kappgang under Sommer-OL 2020 i Tokyo og kom på 48. plass med tiden 1.32,27.

## Referanser


## Eksterne lenker
*
Europamesterskapet i brettseiling

Europamesterskapet i brettseiling kan være:

* Europamesterskapet i RS:X
* Europamesterskapet i iQFoil
Rottetortur

**Rottetortur** er en gammel torturmetode, som går ut på at en lar sultne rotter spise seg inn i vedkommendes mage levende og blir jaget inn i personen ved at dyrene selv blir påført smerter.

## Historie
"Rottefangehullet" var en del av Tower of London ifølge romersk-katolske skribenter fra Elisabethansk tid. "En celle under høyvannsmerket og fullstendig mørk" ville trekke til seg rotter fra Themsen etter hvert som tidevannet fløt inn. Fanger ville i noen tilfeller ha "flesk ... revet fra armer og bein".

Rottetortur ble brukt av flere sør-amerikanske militærdiktaturer: i Brasil under militærdiktaturet i 1964–1985, i Uruguay under militærdiktaturet i 1973–1985, i Chile under diktaturet under Augusto Pinochet (1973–1990), og i Argentina under perioden med argentinsk militærdiktatur (1976–1983). Rapporten til CONADEP i Argentina beskrev i detalj bruken av torturmetoden kjent som "recto-scope" (primært reservert for jødiske fanger) som besto av å føre levende rotter inn i offerets rektum eller vagina gjennom et rør. Amnesty International dokumenterte tilfellet av at en kvinne ble torturert av Chilensk CNI (National Information Center, etterfølgeren til DINA) i 1981, som beskrev det som å bli holdt i et rom fullt av levende rotter under avhør.

Den 16. oktober 2010 i Lakewood, New Jersey, ble det påstått at David Wax hadde truet kidnappingsofferet Yisrael Bryskman med rottetortur med mindre han godtok å gi kona si et *[[get (skilsmissedokument)|get]]* (jødisk skilsmissedokument). Han ble dømt til sju års fengsel for i bidra til kidnapping.

## Referanser
Ryxabis

***Ryxabis*** er en slekt av små, rødlige eller brunlige køllebiller.

## Utseende
Små, avlange, blanke, brunrøde køllebiller. Hode, pronotum og dekkvinger er rundede, bakkroppen forholdsvis lang.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Arten er beskrevet fra Singapore.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Batrisitae
******* Gruppen **[[Batrisini]]** Reitter, 1882
******** Understammen Batrisina Reitter, 1882
********* Slekten ***Ryxabis*** Westwood, 1870
********** *[[Ryxabis anthicoides]]* Westwood, 1870

## Referanser




## Eksterne lenker
*
Zoufalia

***Zoufalia*** er en slekt av små, rødlige eller brunlige biller som tilhører gruppen køllebiller.

## Utseende
Små, avlange, maurlignende, lysbrunlige biller.

## Utbredelse
Slekten er utbredt på Balkan (endemisk for Hellas).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Batrisitae
******* Gruppen **[[Amauropini]]** Jeannel, 1948
******** Slekten ***Zoufalia*** Reitter, 1918 
********* *[[Zoufalia corcyrea]]* (Reitter, 1884)
********* *[[Zoufalia epirotica]]* (Müller, 1944)
********* *[[Zoufalia holdhausi]]* (Winkler, 1911)
********* *[[Zoufalia nobilis]]* (Holdhaus, 1908)
********* *[[Zoufalia winkleri]]* (Holdhaus, 1908)

## Referanser




## Eksterne lenker
*
Cerapeplus

***Cerapeplus*** er slekt av kortvinger. De kan kjennes på flat, jevnbred kroppsform og flere opphøyde lengderibber på dekkvingene. De er små, rundt 2&nbsp;mm lange biller med svakt kølleformede antenner. De er ikke vanlige man kan påtreffes nå og da i kompost og annet råtnende materiale.

## Utseende
Små (ca. 3 millimeter), nokså brede og flate, blanke, rødbrunlige kortvinger. Antennene har en markert, rund klubbe. Hodet er kort og bredt med noen ribber, pronotum er rundet, mye bredere enn langt, med noe store groper, men uten ribber. Dekkvingene er nokså korte og dekker bare roten av den ovale bakkroppen, hver dekkvinge med tre skarpe, opphøyde lengderibber.

## Utbredelse
Slekten er kjent fra Asia (Thailand, Kina).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[ribbekortvinger]], [[Micropeplinae]]** (eventuelt familien Micropeplidae)
****** Slekten ***Cerapeplus*** Löbl & Burckhardt, 1988
******* *[[Cerapeplus luowaensis]]* Yin, Du & Li, 2026
******* *[[Cerapeplus siamensis]]* Löbl & Burckhardt, 1988
******* *[[Cerapeplus sinensis]]* Löbl, 1997

## Referanser




## Eksterne lenker
*
Mastiger

***Mastiger*** er en slekt av små, rødlige eller brunlige køllebiller, der mange av artene er knyttet til maur.

## Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler).

## Utbredelse
Slekten er kjent fra India, Thailand og Singapore.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Clavigeritae
******* Gruppen **[[Clavigerini]]** Leach, 1815
******** Understammen Mastigerina Jeannel, 1954
********* Slekten ***Mastiger*** Motschulsky, 1851 - to arter
********** *[[Mastiger abruptus]]* Motschulsky, 1851 
********** *[[Mastiger brevicornis]]* Raffray, 1890

## Referanser




## Eksterne lenker
*
Bythinoplectus

***Bythinoplectus*** er en slekt av små, rødlige eller brunlige køllebiller. Slekten omfatter bare én kjent art.

## Utseende
Små (ca. 1 millimeter), slanke og litt flate, lysbrunlige køllebiller. Hodet er nærmest trekantet, ganske bredt, med små fasettøyne. Antennene er korte og kraftige med en stor, en-leddet klubbe. Palpene er ganske korte og tykke. Pronotum er ovalt til hjerteformet, omtrent så langt som bredt, med er par dype groper ved roten. Dekkvingene er litt rundede, noe lengre og bredere enn pronotum. Bakkroppen er sylindrisk, beina nokså korte.

## Levevis

## Utbredelse
Arten er hovedsakelig utbredt i den neotropiske økosonen, men forekommer også i Nord-Amerika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **[[Bythinoplectini]]** Schaufuss, 1890
******** Understammen Bythinoplectina  Schaufuss, 1890
********* Slekten ***Bythinoplectus*** Reitter, 1882 
********** *[[Bythinoplectus acutangulus]]* Raffray, 1904
********** *[[Bythinoplectus antennatus]]* Comellini, 1985
********** *[[Bythinoplectus bahamicus]]* O.Park, 1954
********** *[[Bythinoplectus bertonii]]* Comellini, 1985
********** *[[Bythinoplectus bidentatus]]* Comellini, 1985
********** *[[Bythinoplectus boneti]]* O.Park, 1952
********** *[[Bythinoplectus caecus]]* Franz, 1978
********** *[[Bythinoplectus costaricensis]]* Comellini, 1985
********** *[[Bythinoplectus degallieri]]* Comellini, 1985
********** *[[Bythinoplectus denticornis]]* Raffray, 1897
********** *[[Bythinoplectus depressus]]* Comellini, 1985
********** *[[Bythinoplectus emargo]]* Becker & Sanderson, 1953
********** *[[Bythinoplectus erectifrons]]* O.Park, 1952
********** *[[Bythinoplectus formicetorum]]* Raffray, 1912
********** *[[Bythinoplectus foveatus]]* Reitter, 1883
********** *[[Bythinoplectus gloydi]]* O.Park, 1949
********** *[[Bythinoplectus guianensis]]* O.Park, 1952
********** *[[Bythinoplectus impressifrons]]* Raffray, 1897
********** *[[Bythinoplectus incisifrons]]* O.Park, 1952
********** *[[Bythinoplectus laminatus]]* O.Park, 1976
********** *[[Bythinoplectus miripenis]]* Comellini, 1985
********** *[[Bythinoplectus nocturnalis]]* O.Park, 1952
********** *[[Bythinoplectus panamensis]]* Comellini, 1985
********** *[[Bythinoplectus peregrinus]]* Schuster & Grigarick, 1966
********** *[[Bythinoplectus pusillus]]* Comellini, 1985
********** *[[Bythinoplectus schusteri]]* Comellini, 1985
********** *[[Bythinoplectus transversiceps]]* Raffray, 1904
********** *[[Bythinoplectus trapezodis]]* Becker & Sanderson, 1953
********** *[[Bythinoplectus tricornis]]* Comellini, 1985
********** *[[Bythinoplectus vaucheri]]* Comellini, 1985
********** *[[Bythinoplectus veracrucensis]]* Comellini, 1985

## Referanser




## Eksterne lenker
*
Tuberoplectus

***Tuberoplectus*** er en slekt av små, rødlige eller brunlige køllebiller.

## Utseende
Disse artene er forholdsvis lange og smale og minner overflatisk mer om mer typiske kortvinger enn om den utseendemessige avvikende underfamilien køllebiller som de tilhører. De er små, lyst brunlige biller.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Slekten har en svært spredt utbredelse, de tre artene er kjent fra henholdsvis Brasil, Australia og Vietnam.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **[[Dimerini]]** Raffray, 1908
******** Slekten ***Tuberoplectus*** O. Park, 1952
********* *[[Tuberoplectus cucphuongensis]]* Nomura, 2010
********* *[[Tuberoplectus plaumanni]]* O.Park, 1952
********* *[[Tuberoplectus tozerensis]]* Chandler, 2001

## Referanser




## Eksterne lenker
*
Mitrametopus

***Mitrametopus*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

## Utseende

## Levevis
De kan blant annet finnes under barken på døde trær, i råtten ved og hule trær..

## Utbredelse
Arten er beskrevet fra Brasil.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Stammen Euplectini LeConte, 1862
******* Slekten ***Mitrametopus*** Raffray, 1911
******** *[[Mitrametopus longipennis]]* (Raffray, 1890)

## Referanser


## Eksterne lenker
*
Ole Andreas Lindeman (diplomat)

**Ole Andreas Lindeman** (1962–) er en norsk diplomat, tidligere ambassadør i Bamako, fra 2020 ambassadør i Kabul.

Lindeman er utdannet cand.polit. 

Han begynte å arbeide for norsk utenrikstjeneste i 1992. Fra 2008 til 2011 hadde han stillingen som seniorrådgiver i Utenriksdepartementet, deretter som prosjektleder fram til 2013.

I 2013 gikk han til stillingen som generalkonsul i Murmansk.

I 2017 overtok han som ambassadør ved Norges nye ambassade i Bamako, en stilling han hadde til han ble ambassadør ved Norges ambassade i Kabul i 2020.

## Referanser
Kjell Tormod Pettersen

**Kjell Tormod Pettersen** (1955–) er en norsk diplomat, tidligere ambassadør i Katmandu og i Kabul.

Pettersen er utdannet befal og offiser. 

Han begynte å arbeide for norsk utenrikstjeneste i 1985. Han ble underdirektør i Utenriksdepartementet i 2001, deretter avdelingsdirektør i 2005

I 2006 fikk han posten som ministerråd ved Norges ambassade i Beijing, en stilling han hadde fram til 2010. Deretter var han prosjektleder i Utenriksdepartementet fram til 2012, så seniorrådgiver til 2013.

I årene 2013–2017 var han ambassadør i Katmandu. Etter en ny periode som seniorrådgiver i 2017/2018 tiltrådte han som ambassadør ved Norges ambassade i Kabul, en stilling han hadde fra 2018 til 2020.

## Referanser
Balega

***Balega*** er en slekt av små, rødlige eller brunlige køllebiller.

## Utseende
Små, gulbrune biller, bakkroppen er mye bredere enn forkroppen. **Hodet** er omtrent så langt som bredt. Fasettøynene er små og litt utstående. Antennene er ganske lange og kraftige, lett kølleformede. Palpene (munnfølerne) har et mer eller mindre økseformet ytterste ledd. Brystskjoldet (pronotum) er rundet, noe bredere enn langt. Dekkvingene er mer eller mindre runde i omriss, mye bredere enn brystskjoldet. De to eller tre bakerste bakkroppsleddene stikker ut bak dekkvingene.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Gruppen er utbredt i den Nye verden (det nordøstlige Sør-Amerika, Mellom-Amerika og Karibia).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **[[Jubini]]** Raffray, 1904
******** Slekten ***Balega*** Reitter, 1882 
********* *[[Balega dentata]]* Raffray, 1904
********* *[[Balega elegans]]* Reitter, 1883
********* *[[Balega intermedia]]* O.Park, 1960
********* *[[Balega longiceps]]* O.Park, 1976

## Referanser




## Eksterne lenker
*
VM i ishockey for menn 2022 (4. divisjon)

**4. divisjon i VM i ishockey for menn 2022** var det åttende og laveste nivået i VM-hierarkiet og ble arrangert i Bisjkek i Kirgisistan fra 3. til 9. mars 2022. Kirgisistan dominerte turneringen og rykket opp til 3. divisjon gruppe B. Malaysia, Filippinene (begge skulle opprinnelig ha debutert i 2020), Singapore (skulle ha debutert i 2021) og Iran debutere i 4. divisjon.

På grunn av koronaviruspandemien hadde alle turneringene i 1. divisjon blitt avlyst de siste to årene. Alle lagene forble derfor i de samme divisjonene jevnfør sluttresultatene ved ishockey-VM 2019.

Filippinene trakk seg fra turneringen den 13. desember 2021 som følge av manglende trening og usikkerhet om reiserestriksjoner. På grunn av koronaviruspandemien hadde landets ishaller vært lukket.

## Arenaer

## Kvalifiserte lag

## Dommere

## Resultater
Alle klokkeslett er gitt i lokal tid UTC+06.00.

----

----

----

----

----

## Sluttplassering

Turneringens Sluttplassering ifølge IIHF:

## Prisutdeling
### Direktoratets prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

## Statistikk
### Toppscorere

Kilde: IIHF.com
;Hat-tricks

### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com
;Målvakter med shutouts («holdt nullen»)

## Se også
*VM i ishockey for menn 2022
**VM i ishockey for menn 2022 (toppdivisjonen)
**VM i ishockey for menn 2022 (1. divisjon)
**VM i ishockey for menn 2022 (2. divisjon)
**VM i ishockey for menn 2022 (3. divisjon)
*VM i ishockey for kvinner 2022
**VM i ishockey for kvinner 2022 (toppdivisjonen)
**VM i ishockey for kvinner 2022 (1. divisjon)
**VM i ishockey for kvinner 2022 (2. divisjon)
**VM i ishockey for kvinner 2022 (3. divisjon)

## Referanser


## Eksterne lenker
* 
**
Richard Kirwan

**Richard Kirwan** (1733–1812) var en irsk geolog og kjemiker. 

Richard Kirwan ble født i Cloughballymore, County Galway, som den andre sønnen til Martin Kirwan av Cregg (d.1741), og hans kone, Mary French (d.1751). Kirwan giftet seg med "Miss Blake" i 1757, men kona hans døde etter åtte års ekteskap. Paret hadde to døtre, Maria Theresa og Eliza. I 1768 flyttet han til London og ble en del av det vitenskapelige samfunnet. Han hadde brede språkkunnskaper og korresponderte med mange forskere på det europeiske kontinentet. Hans eksperimenter på spesifikke vekter og tiltrekningskrefter til forskjellige saltvannsstoffer utgjorde et vesentlig bidrag til metodene for analytisk kjemi. I 1780 ble han valgt til fellow i Royal Society og i 1782 fikk han Copley-medaljen. I 1784 var han innblandet i en kontrovers med Henry Cavendish angående sistnevntes eksperimenter på luft. 

I 1787 flyttet Kirwan til Dublin, hvor han i 1799 ble president for Royal Irish Academy, en stilling han hadde  frem til sin død. Han bidro med rundt trettiåtte avhandlinger, som omhandlet meteorologi, ren og anvendt kjemi, geologi, magnetisme og filologi.  En av disse, om klodens primitive tilstand og dens påfølgende katastrofe, gjorde at han ble del av en livlig tvist med opprettholderne av Huttonian-teorien. Hans geologiske arbeid ble skjemmet av en implisitt tro på den universelle syndfloden, og gjennom å finne fossiler knyttet til fellebergartene nær Portrush hevdet han at basalt var av vannopprinnelse.

Kirwan var en av de siste tilhengerne av teorien om flogiston i Storbritannia og Irland, som han kjempet for i sitt essay om *Flogiston og konstitusjonen av syrer* (1787), hvor han identifiserte flogiston med hydrogen. Dette verket, oversatt av Marie-Anne Pierette Paulze, ble utgitt på fransk med kritiske notater av Lavoisier og noen av hans medarbeidere. Kirwan forsøkte å tilbakevise argumentene deres, men de viste seg for sterke for ham, og han erkjente seg selv som en konvertitt i 1791.

Det er bevis som tyder på at Kirwan var medlem av Society of the United Irishmen,  en revolusjonær republikansk organisasjon i Irland på 1700-tallet. Selskapet tok til orde for katolsk frigjøring og å styrte det britiske styret i Irland. Denne bevegelsen kulminerte med nederlaget til irene i 1798-opprøret og unionsloven. Kirwan nektet å ta imot en britisk adelstittel han ble tilbudt. Han døde i Dublin i juni 1812, og ble gravlagt i St. George's Church, Lower Temple Street.

## Referanser
Gumman som blev liten som en tesked

***Gumman som blev liten som en tesked*** var julekalenderen i Sveriges Radio och TV i 1967 med Birgitta Andersson og Carl-Gustaf Lindstedt i hovedrollene. 

Serien, som var basert på Alf Prøysens bøker om Teskjekjerringa, ble det store gjennombruddet for julekalenderen på TV og lokket ikke bare en halv million barn, men også to millioner voksne seere. I 1976 ble det laget en TV-serie i farger med de samme skuespillerne. TV- og radiojulekalenderen fra 1967 ble sendt i reprise i 1997 og 2007.

Det var opprinnelig Gunnel Lindes idé å lage en TV-serie av fortellingene om Teskjekjerringa. Christina Lagerson ble bedt om å realisere idéen og tok de første kontaktene med Alf Prøysen. Han skrev 14 nye fortellinger direkte for serien. De ankom som synopsis med utførlig handling, der det plutselig kunne stå: *«Her må skuespillerinnen si noe morsomt.»* Produsenten og regissøren Lagerson dramatiserte fortellingene sammen med den tekniske sjefen, Kjell Melin. Han var dyktig på forminskninger. Den teknikken, som ble brukt i scenene da kjerringa ble liten, blir på svensk kort og godt kalt for «trickmixerchablonering». Forenklet sett kan man si det slik at ett kamera viser et bilde av kjerringa i sterk forminskning og et annet viser et miljøbilde. Bildene blir siden lagt på hverandre og blir «dobbelteksponerte» (elektronisk). Det var en tidkrevende og en på den tiden avansert teknikk. I løpet av en sommer løste de avsnitt etter avsnitt teknisk og dramatisk på papir.  

Regissør og produsent Inga-Lill Lindgren omarbeidet fortellingene for radio. 

Prøysens venn, Ulf Peder Olrog, hadde ansvaret for musikken.

## Birgitta Andersson
At kjerringa sier *«Göta Petter! Nu ble ja liten som enna tesked igen!»* står ikke i Prøysens bøker. Andersson la til dette selv, da hun ga kjerringa sin vestgøtske framtoning.
Ni år senere, i 1976, syntes Andersson at dette var den fysisk mest slitsomme rollen hun hadde gjort med en ulidelig hete, hardt presisjonsarbeid for at triksinnspillingen skulle lykkes og med en innspilling, som i sendetid tilsvarte mer enn to langfilmer.  

## Medvirkende
*Birgitta Andersson – Teskedsgumman 
*Carl-Gustaf Lindstedt – Gubben 
*Inga Gill – Teobaldina
*Hanny Schedin – Greta Westerlund 
*Meta Velander – Sara Söderlund 
*Lars Amble – Brevbæreren
*Bert-Åke Varg – Teaterdirektør
*Brigitta Steenhouwer – Stina
*Anita Wall – Produsent 
*Henry Lindblom – Produsent
*Eva Rydberg – Journalist
*Gunnar «Knas» Lindkvist – Selger i markedsstand
*Inger Juel – Nora Nordlund 
*Niklas Strömstedt – Bengt 
*Jane Nordahl – Anna
*Dagmar Olsson – Nissemor
*Irene Lindh – Lærerinnen
*Leif Sundberg – Kjøpmann Pettersson
*Silvija Bardh – Fru Pettersson
*Arne Jarrick – Nisse
*Bellan Roos – Selger på basaren
*Jan Nyman – Feier
*Monica Nielsen – Ester Österlund
*Carl-Axel Elfving – Nissefar
*Mona Sjöström – Amanda, selger på basaren
*Sigge Fürst
*Pierre Lindstedt

## Referanser


## Eksterne lenker
*
Panaphantus

* 

***Panaphantus*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

## Utseende
Bittesmå (0,58-0,7 millimeter), avlange, gulbrune eller rødbrune køllebiller. De er blant de minste artene i denne gruppen og dermed også blant de minste billene i det hele tatt. Hodet er trekantet med velutviklede fasettøyne. Antennene er middels lange, 11-leddete med en tre-leddet klubbe. Pronotum er bredere enn langt. Dekkvingene er litt lengre enn den frie delen av bakkroppen bak dem.

## Utbredelse
Slekten er utbredt i Europa (Hellas, Frankrike).

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Stammen Trichonychini 
******* Understammern Panaphantina Jeannel, 1950
******** Slekten ***Panaphantus*** Kiesenwetter, 1858
********* *[[Panaphantus afer]]* Besuchet, 1980
********* *[[Panaphantus atomus]]* Kiesenwetter, 1858

## Referanser


## Eksterne lenker
*
Dalmatinerveien 101

***Dalmatinerveien 101*** (engelsk: *101 Dalmatian Street*) er en britisk-canadisk animert komiserie for barn som gikk på  den britisk-irske versjonen av Disney Channel fra 2019 til 2020. Serien er laget av Cara Speller og utviklet av Bill Peet og Dodie Smith. 

## Handling
101 Dalmatian Street sentrerer seg rundt en stor familie på 99 små dalmatiner-valper, og navnene på alle valpene begynner med bokstaven **D** samt foreldrene deres, Doug og Delilah - hvorav sistnevnte er et tipp-oldebarn av Pongo og Perdita. Men hundeforeldrene lar ofte de eldste søsknene i valpeflokken, Dylan og Dolly, få ansvaret for resten av familien - samtidig som Doug og Delilah er opptatt med jobb.

Alle dalmatinerne bor for seg selv på adressen 101 Dalmatian Street, som ligger i Camden Town, London i det 21. århundre. Men hundene har ingen menneskelig tilsyn etter at deres opprinnelige eier Dodie Smith, en veldig eksentrisk milliardær, forlot alle hundene på eiendommen hennes når hun reiste sin vei for å leve videre en øy.

## Rolleliste (stemmer)

## Eksterne lenker
*
Eurhexius

***Eurhexius*** er en slekt av små, fint hårete, rødlige eller brunlige køllebiller.

## Utseende
Små (ca. 2 millimeter), avlange, blankt brunlige køllebiller. Hodet er nokså stort og bredt med middelsstore fasettøyne. Antennene er omtrent så lange som hode + pronotum, kraftige, med en markert, to-leddet klubbe ytterst. Pronotum er mer eller mindre hjerteformet med en markert midtfure. Dekkvingene er nokså korte, rundede med flere lengdefurer. Det meste av bakkroppen blir ikke dekket av dekkvingene. Beina er middels lange med noe klubbeformede lår.

## Utbredelse
Gruppen er utbredt i Sør- og Mellom-Amerika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **[[Trogastrini]]** Jeannel, 1949
******** Understammen Trogastrina Jeannel, 1949
********* Slekten ***Eurhexius*** Sharp, 1887 - ca. 30 arter
### Liste over artene

## Referanser




## Eksterne lenker
*
Faronidius

***Faronidius*** er en slekt av små, rødlige eller brunlige biller. 

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Faronitae - bare én undergruppe:
******* Gruppen **[[Faronini]]** Raffray, 1890
******** Slekten ***Faronidius*** Casey, 1887 
********* *[[Faronidius africanus]]* Casey, 1887
********* *[[Faronidius caviventris]]* Jeannel, 1964
********* *[[Faronidius dejagerae]]* Jeannel, 1964
********* *[[Faronidius joannae]]* Jeannel, 1964
********* *[[Faronidius leleupi]]* Jeannel, 1964

## Referanser




## Eksterne lenker
*
VM i ishockey for menn 2022 (2. divisjon)

**2. divisjon i ishockey-VM 2022 for menn** er det fjerde og femte nivået i VM-hierarkiet. Gruppe A vil bli arrangert i Kroatia fra 24. til 30. april 2022 og gruppe B vil bli arrangert i Reykjavík i Island fra 18. til 24. april 2022. Begge turneringene spilles som en round robin. Vinneren av gruppe A rykker opp til neste års 1. divisjon gruppe B, mens det dårligst rangerte laget rykker ned til 2. divisjon gruppe B. Vinneren av gruppe B rykker opp til gruppe A mens det dårligst rangerte laget rykker ned i 3. divisjon gruppe A.

På grunn av koronaviruspandemien hadde alle turneringene i 2. divisjon blitt avlyst de siste to årene. Alle lagene forble derfor i de samme divisjonene jevnfør sluttresultatene ved ishockey-VM 2019.

## 2. divisjon gruppe A

2. divisjon gruppe A i ishockey-VM 2022 vil bli arrangert i Kroatia fra 24. til 30. april 2022.

### Arenaer

### Kvalifiserte lag

### Dommere

### Resultater
Alle klokkeslett er gitt i lokal tid UTC+02.00.

### Sluttplassering

Turneringens Sluttplassering ifølge IIHF:

### Prisutdeling
#### Direktoratets prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

### Statistikk
#### Toppscorere

Kilde: IIHF.com
;Hat-tricks

#### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com
;Målvakter med shutouts («holdt nullen»)

## 2. divisjon gruppe B

2. divisjon gruppe B i ishockey-VM 2022 vil bli arrangert i Reykjavík i Island fra 18. til 24. april 2022.

### Arenaer

### Kvalifiserte lag

### Dommere

### Resultater
Alle klokkeslett er gitt i lokal tid UTC±0.

----

----

----

----

### Sluttplassering

Turneringens Sluttplassering ifølge IIHF:

### Prisutdeling
#### Direktoratets prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

### Statistikk
#### Toppscorere

Kilde: IIHF.com
;Hat-tricks

#### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com
;Målvakter med shutouts («holdt nullen»)

## Se også
*VM i ishockey for menn 2022
**VM i ishockey for menn 2022 (toppdivisjonen)
**VM i ishockey for menn 2022 (1. divisjon)
**VM i ishockey for menn 2022 (2. divisjon)
**VM i ishockey for menn 2022 (3. divisjon)
**VM i ishockey for menn 2022 (4. divisjon)
*VM i ishockey for kvinner 2022
**VM i ishockey for kvinner 2022 (toppdivisjonen)
**VM i ishockey for kvinner 2022 (1. divisjon)
**VM i ishockey for kvinner 2022 (2. divisjon)
**VM i ishockey for kvinner 2022 (3. divisjon)

## Referanser


## Eksterne lenker
* 
** 
**
Hagnometopias

***Hagnometopias*** er en utdødd slekt av små, rødlige eller brunlige køllebiller.

## Utbredelse i tid og rom
Arten er beskrevet fra baltisk rav fra eocen-tiden.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae)
***** Underfamilien køllebiller, Pselaphinae
****** Overstammen Euplectitae
******* Gruppen **[[Metopiasini]]** Raffray, 1904
******** Understammen Metopiasina Raffray, 1904
********* Slekten †***Hagnometopias*** Schaufuss, 1890 
********** †*[[Hagnometopias pater]]* Schaufuss, 1890

## Referanser




## Eksterne lenker
*
Storhamarsenteret

**Storhamarsenteret** er et mindre kjøpesenter og har to blokker (Storhamar Torg) med 53 leiligheter i tilknytning til kjøpesenteret. Som ligger på Prestrud på Hamar og har adresse Jønsrudvegen 2, 2315 Hamar. 

Storhamarsenteret ble åpnet 1978 og eies av Credo Gruppen.  

## Galleri

File:Storhamarsenteret vinteren.jpg|
File:Kiwi Storhamar Storhamarsenteret.jpg|Kiwi Storhamar
File:Spar Storhamar.jpg|Spar Storhamar
File:Storhamarsenteret inne.jpg|2. etasje med legekontor, frisør, bingo Sparebank 1 Østlandet, Ditt Apotek og Europris.
File:Storhamarsenteret innendørs.jpg|Ditt Apotek


## Referanser


## Eksterne lenker
* Storhamarsenteret Hjemmeside
Amfi Raufoss

**Amfi Raufoss**  er Totens største kjøpesenter med rundt 41 butikker og kaféer.

Amfi Raufoss ble opprettet i 2008 som **Raufoss kjøpesenter** ble etter hvert driftet av Amfi Eiendom i 2013 som «Nye Amfi Raufoss». Amfi Raufoss ligger midt i sentrum av Raufoss i Vestre Toten kun 10 minutters kjøring fra Gjøvik og tettsteder på Toten som Eina, Skreia, Lena og Trevatn. Buss- og togstasjon ligger rett ved senteret. Senteret eies av Coop Norge Eiendom. 

## Galleri

File:Amfi Raufoss 2025.jpg|Amfi Raufoss første byggetrinn opprettet i 2008 som Raufoss kjøpesenter.
File:Amfi Raufoss 2. Etasje.jpg|2. etasje som har et godt utvalg av butikker.
File:Amfi Raufoss inngang.jpg|Inngang fra andre parkeringsplassen.
File:Parkeringshus og Amfi Raufoss.jpg|Parkeringshus og Amfi Raufoss.


## Referanser


## Eksterne lenker
*